OpenLLM-France/wikimedia huggingface dataset:
# Gymnothorax cephalospilus

Gymnothorax cephalospilus és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 20,2 cm de longitud total.

## Distribució geogràfica

Es troba a Austràlia.

## Referències

* ↑ Bloch M. E. 1795. Naturgeschichte der ausländischen Fische. Berlin. Naturg. Ausl. Fische v. 9. i-ii + 1-192.
* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Mas Treserras (Olost)

El Mas Treserras és una masia d'Olost (Lluçanès) inclosa a l'Inventari del Patrimoni Arquitectònic de Catalunya.

## Descripció

Edifici de forma allargada i planta rectangular amb teulada a dos vessants, que desaigüa a la façana principal. A la façana principal hi trobem un antic portal adovellat i algunes finestres allindades amb pedra treballada. A la banda dreta de l'edifici original s'hi afegí un cosamb una petita galeria. A la part posterior de la casa hi ha un pati i unes quadres. També a la façana lateral esquerra hi han quadres i altres edificacions.

## Història

Aquesta masia pertanyia antigament al terme de Sant Bartomeu del Grau. El segle xv en diferents capítols matrimonial i testaments tenim notícia de la família Tresserra. Així l'any 1427 Constança Tresserra fa compromís de testaments al seu nebot Pere Bernat fill de Pere Savell de Tona, el tres de juny de 1486 Bertomeu Tressarra es casa amb Eulàlia Falgueras de Guerb. Al segle XVII es torna a citar un membre d'aquesta família, Francisca Tresserra que es casà amb Joan Codina de Sant Bartomeu del Grau.
El pis superior fou refet després de patir un incendi fa alguns anys.

## Referències

* 1 2 3 «Mas Treserras». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 17 agost 2021].
# Marçan (Gers)

Marçan (occità) o Marsan (francès) és un municipi francès al departament del Gers de la regió d'Occitània.
Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 219 | 301 | 307 | 330 | 420 | 430 | 436 |
| Des de 1962: població sense dobles comptes |||||||
Llista d'alcaldes :
| Període | Identitat | Partit |
| 2001- | Aymeri de Montesquiou | RDSE |

## Referències

* ↑ «Toponímia occitana». Arxivat de l'original el 2009-12-26. [Consulta: 4 agost 2010].
# Mas les Tries

El Mas les Tries és un edifici d'Olot (Garrotxa) protegit com a Bé Cultural d'Interès Local.

## Descripció

Es tracta d'un gran mas de planta rectangular i teulat a dues aigües, amb els vessants vers les façanes principals. Els murs, de pedra menuda, són estucats, remarcant els cantoners. Disposa de planta baixa, dos pisos i golfes. La planta baixa és ocupada per les corts i té petites finestres de ventilació. Els dos pisos superiors estan ocupats per l'habitatge, amb la distribució a partir d'un ampli menjador central. Cal remarcar les cinc arcades rebaixades del pis, decorades amb balustrades. El mas disposa d'una era i una àmplia pallissa, amb teulat a dues aigües sostingut per bigues de fusta i teules col·locades a salt de garsa.
El conjunt, en estat d'abandonament, és tancat per un mur, amb porta d'accés al costat de migdia, lloc on es poden veure les inicials A. E. i la data de 1868.

## Referències

* 1 2 «Casa de les Tries». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
# Mas la Vila (Olost)

El Mas la Vila o Mas de la Vilaés una masia al terme d'Olost (Lluçanès) inclosa a l'Inventari del Patrimoni Arquitectònic de Catalunya.

## Arquitectura

Edifici de planta irregular orientat a migdia amb teulada a dues vessants. La construcció originària data de finals del segle XVII i principis del XVIII, havent-se fet l'última renovació l'any 1957.
Hi ha una gran era i una cabana del 1900 i una masoveria del 1858.
A l'interior la sala conserva un ric i antic mobiliari. A la façana posterior hi ha una galeria porxada amb arcs de mig punt a nivell del primer pis.
Darrera la casa hi ha una capella dedicada a Sant Gil i també un pou cisterna.

## Història

El 22 de maig de 1384, Bartomeu de Vila d'Olost és citat en un deute que ha contret amb el rector de Sant Boí.

## Notes

* ↑ Nomenclàtor oficial de toponímia major de Catalunya (Olius), Olost Osona > 601
* 1 2 3 4 5 «Mas la Vila». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 17 agost 2021].
# Doha Team

El Doha Team (codi UCI: DOT) va ser un equip ciclista professional del Qatar de categoria continental. Va competir professionalment de 2007 a 2009.

## Principals resultats

* H. H. Vice-President's Cup: Badr Mohamed Mirza Bani Hammad (2008), Ayman Ben Hassine (2009)
* Volta a Líbia: Omar Hasanein (2008)
* Gran Premi Al-Khor: Rafaâ Chtioui (2008)
* Gran Premi de Losail: Abdelbasset Hannachi (2008)
* Gran Premi Messaeed: Ayman Ben Hassine (2008)
* Gran Premi de Doha: Ayman Ben Hassine (2008)
* Emirates Cup: Ayman Ben Hassine (2009)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Classificacions UCI

L'equip participava en les proves dels circuits continentals.
UCI Àfrica Tour
| Temporada | Classificació per equips | Millor ciclista en la classificació individual |
| 2008 | 4t | Ayman Ben Hassine (14è) |
| 2009 | 7è | Abdelmalek Madani (32è) |
UCI Àsia Tour
| Temporada | Classificació per equips | Millor ciclista en la classificació individual |
| 2007 | 28è | Badr Mirza Bani Hammad (56è) |
| 2008 | 12è | Badr Mirza Bani Hammad (32è) |
| 2009 | 2n | Ayman Ben Hassine (6è) |
UCI Europa Tour
| Temporada | Classificació per equips | Millor ciclista en la classificació individual |
| 2008 | 119è | Rafaâ Chtioui (1217è) |
| 2009 | 121è | Rafaâ Chtioui (942è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles a memoire-du-cyclisme.eu
* Plantilles i resultats a firstcycling.com
* Plantilles i resultats a cyclebase.nl
# Masters of Rock

Masters of Rock és un àlbum recopilatori de Pink Floyd, aparegut el març de 1974. La primera edició s'anomenava The Best of Pink Floyd i havia sortit el 1970. Es tracta d'una compilació apareguda únicament a Europa. L'àlbum conté els primers singles del grup, la majoria escrites per Syd Barrett, a excepció de It Would Be So Nice i Paintbox que ho foren per Rick Wright, així com Julia Dream que ho fou per Roger Waters. Cal notar que en el tema Paintbox Barret toca juntament amb David Gilmour.

## Llista de temes

* Chapter 24
* Matilda Mother
* Arnold Layne
* Candy and a Currant Bun
* The Scarecrow
* Apples and Oranges
* It Would Be So Nice
* Paintbox
* Julia Dream
* See Emily Play
# Dogs of The Dow

Dogs of The Dow (en català: Gossos del Dow) és una popular estratègia d'inversió proposada per Michael B. O'Higgins el 1991 consistent a seleccionar 10 de les 30 accions de l'índex borsari Dow Jones Industrial Average (DJIA) que presentin la rendibilitat per dividend (dividend yield) més alta. L'estratègia assumeix que aquestes 10 accions, els Dogs of the Dow, tenen una rendibilitat per dividend més alta perquè són rebutjades pels inversors, de manera que han d'oferir una major dividend per atreure'ls. Això seria indicatiu que la companyia es troba al final del seu cicle negatiu i que els CEO de la companyia creuen que podran obtenir uns millors resultats. Així s'hauria d'invertir una mateixa quantitat en cadascuna de les 10 companyies i mantenir-les durant un any, moment en el qual es procediria un altre cop a seleccionar els 10 Dogs of the Dow. Algunes companyies continuaran a la cartera mentre que d'altres seran substituïdes. L'estratègia es basa en la hipòtesi dels mercats eficients segons la qual tota la informació ja està descomptada en el preu de l'acció de manera que un alt dividend relatiu a la resta d'accions del Dow ha d'implicar un major rendiment.
Adaptat al mercat espanyol, els «gossos» de l'IBEX 35 —els pitjors valors— del 2010 foren Gamesa (-50,8%), Bankinter (-41%) i Acciona (-41%), i els del mercat continu foren les Fergo (-83%), Quabit (-73%) i Seda de Barcelona (-74%). D'aquests, Bankinter i Acciona aconseguiren una revaloració l'any següent, el 2011, del 14% i 26% respectivament, molt per sobre de la del mercat —l'Ibex 35 caigué un 13%—, per bé que Gamesa acumulà noves pèrdues del 43%. Per la seva part Quabit cedí un 8%, Seda de Barcelona caigué un 19%, i la immobiliària Fergo continuà caient un 51%, mentre que la mitja del mercat continu fou una caiguda del 14,5%.

## Referències

* ↑ «La mitad de los ‘perros de la bolsa’ consiguieron batir a sus índices en 2011». Arxivat de l'original el 2012-01-07. [Consulta: 2 gener 2012].

## Bibliografia

* «Dogs of The Dow». Investor glossary. Arxivat de l'original el 19 d’octubre 2011. [Consulta: 24 abril 2011]. (anglès)
# Gymnothorax elegans

Gymnothorax elegans és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 64,7 cm de longitud total.

## Distribució geogràfica

Es troba des del Mar Roig i l'Àfrica oriental fins a Samoa i les Illes Ogasawara.

## Referències

* ↑ Bloch M. E. 1795. Naturgeschichte der ausländischen Fische. Berlin. Naturg. Ausl. Fische v. 9. i-ii + 1-192.
* ↑ BioLib
* 1 2 FishBase (anglès)
* ↑ Randall, J.E. i D. Golani, 1995. Review of the moray eels (Anguilliformes: Muraenidae) of the Red Sea. Bull. Mar. Sci. 56(3):849-880.

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Mauro Giuliani

Mauro Giuliani (Bisceglie, 27 de juliol del 1781 – Nàpols, 8 de maig del 1829) fou un compositor i guitarrista italià.
Giuliani va compondre 150 obres per a guitarra, destacant els concerts per a guitarra i orquestra, opus 30, 36 i 70; les Rossinianes, opus 119-124, i diverses sonates per a violí i guitarra.

## Referències

* ↑ Walker, Michael. Mauro Giuliani: Selected pieces and 12 Waltzes – Opus 21 In Tablature and Modern Notation For Baritone Ukulele. Lulu.com, 13 de novembre de 2016, p. 2. ISBN 978-1-365-53126-2. [Consultaː 12 febrer 2017].
* ↑ Giuliani, Mauro; Nepomuk Hummel, Johann. Grand Pot-pourri national op. 93 per chitarra e pianoforte. Società Editrice di Musicologia, p. 6. ISBN 9790705061475. [Consultaː 12 febrer 2017].
* ↑ Sarek, Ondrej. Mauro Giuliani arranged for Ukulele Duet. Mel Bay Publications, 9 d'octubre de 2013, p. 3. ISBN 978-1-61911-434-0. [Consultaː 12 febrer 2017].
# Perico

* Aquest article tracta sobre la partida rural. Si cerqueu l'animal, vegeu «Gallina nana flor d'ametller».
Perico és una partida rural del terme municipal de Conca de Dalt, a l'antic terme de Toralla i Serradell, al Pallars Jussà, en territori del poble de Torallola.
Està situada al costat de ponent de Torallola, a l'esquerra del barranc de Santa Cecília. És just al nord de les Esforcades i de l'Era.

## Enllaços externs

* Institut Cartogràfic de Catalunya; cal fer dos passos d'aproximació
# Estendard

Un estendard és una bandera o senyera. Per antonomàsia, en alguns indrets i períodes històrics, s'ha anomenat així la bandera del Casal de Barcelona i, després, del país. Aquest és l'ús que es troba, per exemple, a Mallorca, en el nom de la Festa de l'Estendard. Es tracta d'un cas paral·lel al del mot tallamar, bandera quadrada de la proa d'un vaixell, referit només al que porta les armes del Casal de Barcelona.

## Vegeu també

* Senyera Reial
* Tugh
* Penó de Sant Ot
* Veixil·les
Viccionari
# Górkaia Balka (Stàvropol)

* Per a altres significats, vegeu «Górkaia Balka».
Górkaia Balka (en rus: Горькая Балка) és un poble (un khútor) del krai de Stàvropol, a Rússia, que el 2017 tenia 2.312 habitants. Pertany al districte rural de Zelenokumsk.

## Referències

* ↑ Исполнительный комитет Ставропольского краевого Совета депутатов трудящихся ; сост. С. Т. Перепелятников, ред. Б. Чернов. {{{títol}}}. Ставрополь: Ставропольское книжное издательство, 1966, p. 64.
# Philautus gryllus

Philautus gryllus és una espècie de granota que es troba al Vietnam.
Està amenaçada d'extinció per la pèrdua del seu hàbitat natural.

## Referències

* van Dijk, P.P. & Ohler, A. 2004. Philautus gryllus. Llista Vermella d'Espècies Amenaçades de la UICN 2006. Consulta: 8 de gener de 2008.
# Federici

Federici és el nom dels següents personatges:
* Danny Federici (Flemington, Nova Jersey, 1950 - 2008), músic estatunidenc
* Silvia Federici, escriptora, professora i activista feminista estatunidenca
# Colomys goslingi

Colomys goslingi és una espècie de rosegador de la família dels múrids que fins a mitjans del 2020 fou considerada l'única espècie del gènere Colomys.

## Distribució i hàbitat

És nativa de l'Àfrica, on viu a Burundi, el Camerun, Kenya, la República Democràtica del Congo, Ruanda, el Sudan del Sud i Uganda.
Es tracta d'una espècie aquàtica, que viu als voltants de rierols i estanys de selves pluvials, i de vegades a praderies i sabanes.

## Descripció

La longitud mitjana del seu cos (sense la cua) és de 12,5 centímetres, amb una cua d'uns 16 centímetres. Les extremitats posteriors mesuren al voltant de 3,3 centímetres.
El seu pelatge és de color marró fosc al dors i blanc al ventre. La separació centre els dos rangs de color és lineal, corrent al llarg del costat del rinari, la part baixa de la galta baixa, el lateral del coll i el flanc. Les extremitats davanteres són totalment blanques, excepte la cara externa de la base. Les extremitats posteriors són blanques pel costat interior i en la major part de la seva superfície anterior, gairebé a l'arrel del peu. La cua, lleugerament peluda, presenta una major densitat de pèl a la part terminal.

## Referències

* ↑ Giarla, T. C.; Demos, T. C.; Monadjem, A.; Hutterer, R.; Dalton, D.; Mamba, M. L.; Roff, E. A.; Mosher, F. M.; Mikeš, V.; Kofron, K. P.; Kerbis Peterhans, J. C. «Integrative Taxonomy and Phylogeography of Colomys and Nilopegamys (Rodentia: Murinae), Semi-aquatic Mice of Africa, with Descriptions of Two New Species» (en anglès). Zoological Journal of the Linnean Society, zlaa108, 2020. DOI: 10.1093/zoolinnean/zlaa108.
* ↑ Kerbis Peterhans, J., et al. 2008. Colomys goslingi. The IUCN Red List of Threatened Species. Version 2014.3. Consulta: 11 abril 2015.
* 1 2 Germain, M.; Petter, F. «CAPTURE A YAOUNDÉ (CAMEROUN) DE Colomys goslingi (Rodentia, Muridae)» (pdf) (en francès). EXTRAIT DE MAMMALIA, 34, 4, 01-12-1970, pàg. 722-723.
# Pierre Poujade

Pierre Poujade (Sant Seren, Òlt, 1920 – La Bastida de l'Avesque, Avairon, 2003) fou un polític francès. Vinculat a la petita burgesia, durant l'ocupació nazi va lluitar amb la Royal Air Force el 1943. En acabar la guerra, tornà al seu poble i treballà com a llibreter.

## Biografia

De 1940 a 1942, Poujade va donar suport a la Révolution nationale de Philippe Pétain. Després de la invasió de la zona lliure per part de les forces alemanyes, es va unir a les Forces Franceses Lliures a Alger, on va conèixer la seva futura esposa, Yvette Seva, amb qui tindria cinc fills.
El 1954 es dedicà a la política i creà la Union de Défense des Commerçants et Artisans de France (UDCA), oposada a la política fiscal del govern. Els seus partidaris assoliren 52 escons en les eleccions del 1956 (un d'ells, el jove Jean-Marie Le Pen) i formaren el grup parlamentari Union et Fraternité Françaises, que propugnà la justícia social i fiscal. Contrari al referèndum del 1958, el moviment poujadista s'extingí ràpidament, si bé el seu líder ha restat vinculat a organitzacions de treballadors autònoms, petits agricultors, etc. Publicà J'ai choisi le combat i À l'heure de la colère (1977).
Tot i que hom el considera un precedent del Front Nacional, en els darrers anys se'n desvinculà.

## Referències

* ↑ Johnson, Douglas «Pierre Poujade» (en anglès). The Guardian, 28-08-2003. ISSN: 0261-3077.
* ↑ Rosenthal, Howard «Poujadism: The political economy of a flash party». European Journal of Political Economy, 1, 4, 01-01-1985, pàg. 509–537. DOI: 10.1016/S0176-2680(85)80003-3. ISSN: 0176-2680.
* ↑ Shields, James G. «The Poujadist Movement: A faux 'fascism'» (en anglès). Modern & Contemporary France, 8, 1, 01-02-2000, pàg. 19–34. DOI: 10.1080/096394800113330. ISSN: 0963-9489.
* ↑ Weber, Eugen «La Fièvre de la Raison: Nationalism and the French Right» (en anglès). World Politics, 10, 4, 01-07-1958, pàg. 560–578. DOI: 10.2307/2009277. ISSN: 1086-3338.
* ↑ Shields, James G. «An Enigma Still: Poujadism Fifty Years On» (en anglès). French Politics, Culture & Society, 22, 1, 01-03-2004, pàg. 36–56. DOI: 10.3167/153763704780996708. ISSN: 1537-6370.
* ↑ Vinen, Richard. France, 1934-1970 (en anglès). Bloomsbury Publishing, 1996-04-12, p. 219. ISBN 978-1-349-24568-0.
# Dominació

«Dominació» té aquests significats:
* Dominació del món, idea medieval de domini universal
* Dominació musulmana de Catalunya (segle viii-segle xi)
* Dominació musulmana de Mallorca (902-1229)
* Dominació napoleònica (1803-1815)
* Dominació (àngel), esperit que pertany a la segona esfera
* Dominació (escacs), circumstància en què una peça té una relativament àmplia capacitat d'elecció per triar una casella on anar però no podrà evitar ésser capturada
* Dominació (sociologia), imposició psicològica o social de quelcom a algú per altri
* Dominació femenina, pràctica BDSM en la qual la part dominant és una dona
# Górnie Kliutxí

Górnie Kliutxí (en rus: Горные Ключи) és un poble (possiólok) del krai de Primórie, a l'Extrem Orient de Rússia, que el 2019 tenia 4.050 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Philautus griet

Philautus griet és una espècie de granota que es troba a l'Índia.
Està amenaçada d'extinció per la pèrdua del seu hàbitat natural.

## Referències

* Biju, S.D. 2004. Philautus griet. Llista Vermella d'Espècies Amenaçades de la UICN 2006. Consulta: 8 de gener de 2008.
# Federació Azerbaidjanesa de Bàsquet

La Federació Azerbaidjanesa de Bàsquet (ABF) (en àzeri: Azərbaycan Basketbol Federasiyası) és el cos governant del bàsquet a l'Azerbaidjan regeix les competicions de clubs i la Selecció nacional de l'Azerbaidjan. Va ser fundada el 1992 i està localitzada a Bakú. Pertany a la FIBA des de 1994 i a la ULEB des de 2000.

## Enllaços externs

* Federació Azerbaidjanesa de Bàsquet - Lloc web oficial (àzeri) (rus) (anglès)
# Conquesta musulmana de Sardenya

La Conquesta musulmana de Sardenya forma part de l'expansió de l'islam durant l'edat mitjana.

## Antecedents

Al llarg del segle viii, l'Imperi Romà d'Orient va entrar en crisi i els àrabs van prendre gradualment el control del Mediterrani. Com Sardenya ja no comptava amb la protecció romana d'Orient, els seus habitants es van veure obligats a organitzar per si sols la defensa contra els invasors àrabs, el 27 d'octubre de l'any 710. Encara que van romandre durant gairebé 70 anys en posició de dominació, els àrabs van haver d'afrontar el 778 una rebel·lió popular que els va expulsar ràpidament de l'illa. Una de nova i el darrer intent de conquesta àrab va fracassar el 821.
Abū-l-Gays ibn Yūsuf al-Muwaffaq, emir de Dàniya, després de conquerir les illes Balears el 1015, va atacar l'illa de Sardenya, que s'havia independitzat de l'Imperi Romà d'Orient al segle ix.

## La campanya

Abū-l-Gays ibn Yūsuf al-Muwaffaq va construir una flota de 125 vaixells amb la qual el 1015 va atacar l'illa de Sardenya. Transportant 1000 cavalls, va derrotar els sards, encapçalats pel jutge Gonnari Comit de Salanis i es va establir al Campidanu. La República de Pisa i la República de Gènova van enviar els seus exèrcits que van derrotar els musulmans i capturant Alí ibn Mujàhid Iqbal-ad-Dawla fou fet presoner dels cristians i enviat a la cort de l'emperador Enric II, mentre el pare era derrotat i perseguit per la coalició cristiana que va recuperar l'illa.

## Conseqüències

El califa omeia Abd-Al·lah al-Muaytí, al que Abū-l-Gays ibn Yūsuf al-Muwaffaq havia nomenat deixant-lo només els afers religiosos va intentar deposar Muğāhid durant la seva campanya a Sardenya, i al seu retorn, fou deposat del califat.
Després de desallotjar els musulmans el 1016, pisans i genovesos van continuar els atacs a través del Mediterrani oriental, i expandint el seu comerç. i van superar la resta dels antics ports romans d'Orient d'Itàlia tret de la República de Venècia.

## Referències

* ↑ Martini, Pietro. Storia delle invasioni degli arabi i delle piraterie dei barbeschi in Sardegna (en italià), p. 60.
* ↑ Auguste BOULLIER: L'Île de Sardaigne, pàg. 76; en francès.
* ↑ (anglès) Richard A. Fletcher, Moorish Spain
* ↑ (castellà) Vicente Coscollá, La Valencia musulmana, p.30
* ↑ Artehistoria, Crisis y desaparición del califato Arxivat 2010-03-06 a Wayback Machine.
* ↑ (anglès) Michael Moïssey Postan, Edward Miller, i Cynthia Postan, The Cambridge Economic History of Europe: Trade and industry in the Middle Ages, p.345
# Ocne

Ocne (en grec antic Ὄκνος, Ocnos), va ser, segons la mitologia grega, un personatge simbòlic que es representava, a l'Hades, trenant una corda amb joncs, que una burra s'anava menjant. Ocne va ser en vida un home molt treballador que s'havia casat amb una dona malgastadora, i que es reproduïa la situació de pèrdua de la fortuna o de les possessions al Tàrtar. El veritable sentit de la llegenda se'ns escapa. En les representacions que ens han arribat, es veu a Ocne amb freqüència al costat d'una o més de les Danaides, castigades també a una feina inacabable, omplir una tina sense fons.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 394. ISBN 9788496061972.
# Pingüí de Humboldt

El pingüí de Humboldt (Spheniscus humboldti) és un ocell marí de la família dels esfeníscids (Spheniscidae) que habita prop de la costa occidental d'Amèrica del Sud.

## Morfologia

* Pingüí de mitjana grandària que fa 65 – 70 cm de llargària i un pes de 3600 – 5900 grams.
* Parts superiors de color gris pissarra. Cap negre. Parts inferiors blanques.
* Una fina banda blanca surt de la base del bec, passa per sobre dels ulls, continua cap arrere corbant-se cap a baix fins a arribar a la part anterior del coll.
* Una franja negra en forma d'U invertida rodeja el pit arribant pels costats fins a la cua.
* Bec fort, negrenc, amb una zona rosa a la base. Potes negrenques.
* Els joves no tenen la marca en U invertida del pit i la gola i costats del coll són grisos.

## Hàbitat i distribució

D'hàbits pelàgics, cria a les costes occidentals d'Amèrica del sud i illes properes, des del nord del Perú cap al sud, fins a la zona de Santiago, a Xile.

## Reproducció

Com altres pingüins ponen dos ous de diferent grandària, que són covats durant aproximadament 35 dies. Generalment només un pollet sobreviu i és protegit al niu fins als 20 dies d'edat. Més tard s'uneix amb altres companys de la mateixa edat formant grans guarderies, mentre els pares van a la mar per alimentar-se i continuar alimentant la cria, durant almenys 60 dies.

## Alimentació

Mengen petits peixos. També calamars i crustacis.